[{"text_idx": "#000000", "text": "Euskara hutsezko film labur bakarra, Kimuak 2023 katalogoan"}, {"text_idx": "#000001", "text": "Animazioa eta fikzioa jasoko ditu KIMUAK sortaren 2023ko katalogoak. Hautatu dituzten zazpi filmetako bat besterik ez da euskara hutsean egin; beste bat euskaraz eta frantsesez eta gainerakoak gaztelaniaz egin dira, horietako bik hindia eta bengaliera ere erabiltzen dute."}, {"text_idx": "#000003", "text": "Etxepare Euskal Institutuak eta Zineuskadik sustatutako programak euskal film laburren sustapena eta zabalkundea du xede eta, bide horretan, euskal film laburren hautaketa hau nazioarteko zinema jaialdi zein ikus-entzunezko ekimen garrantzitsuenetara bidaliko dira gaurtik aurrera."}, {"text_idx": "#000005", "text": "Animazioa eta fikzioa dira nagusi aurtengo katalogoa osatzen duten lanen. Hizkuntzei dagokienez, filmetako bat euskara hutsean egin da, beste bat euskaraz eta frantsesez eta, gainerakoak, gaztelaniaz; horietako bik hindia eta bengaliera ere erabiltzen dute. Zuzendarien generoari erreparatuta, aldiz, zazpi lanetatik hiru emakumeek zuzendu eta ekoitzitakoak dira."}, {"text_idx": "#000008", "text": "Belaontzi bat hiru pertsona barruan dituela itsasoratzen da. Bi emakume eta gizon bat, triangelu bitxi bezain misteriotsu bat osatzen dute. Itsas zabaleko bainuen, gaueko elkarrizketen eta tentsio sexualen artean, desorekatua dagoen unibertso batean murgilduko gara. Iban del Camporen (Arrasate, 1971) film berriak insomnio sukartsu batez eta askatasunaren beharraz hitz egiten du. Erika Olaizola, Joseba Apaolaza, Miren Gaztan\u0303aga eta Heren de Lucas dira aktoreak."}, {"text_idx": "#000009", "text": "Iban del Campok zuzendutako laugarren lana izango da Kimuak katalogoan parte-hartzen."}, {"text_idx": "#000023", "text": "Vi\u0301ctor Erice: \u201cZinemaren ikaskuntza ez da inoiz amaitzen\u2019\u2019"}, {"text_idx": "#000027", "text": "Haurrek ere Zinemaldiaz gozatu ahal izango dute"}]